Document ID: /roh_data/filtered/fineweb-2-filterrobots_roh.jsonl.gz/66624

En la Lumnezia ha in guardiaselvaschina sajettà la sonda in luf mastgel. Quai scriva l’Uffizi da chatscha. Il luf era blessà grevamain vi da la spatla. Il cadaver vegn tramess a l'universitad da Berna per intercurir la blessura en detagl ed a Losanna vegn analisà genetic tar tge triep ch’il luf tutgava. En la regiun sa movan il triep dal Wannaspitz ed il triep da Valgronda.
Lubientscha dal BAFU
Plinavant è vegnì enconuschent ch'il chantun dastga sajetar dus luffins dal triep Wannaspitz. L'Uffizi federal d'ambient ha dà la lubientscha ils 28 d'october. In dals giuvens è entant gia vegnì sajettà sin il territori da Val son Pieder, sco igl è vegnì enconuschent. Quai munta ch'ins dastga anc sajettar in luf giuven dal triep che sa mova tranter las vischnancas da Lumnezia, Val son Pieder e Glion.